## Tiesību akta projekta "Nevalstisko organizāciju un Ministru kabineta sadarbības memorands" sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Nevalstisko organizāciju un Ministru kabineta sadarbības memoranda (turpmāk – memorands) pašreiz spēkā esošā redakcija apstiprināta 2005.gada 15.jūnijā. Tā iekļauj atsauces uz spēkā neesošiem politikas plānošanas dokumentiem. Daļa no dokumentā izvirzītajiem mērķiem ir sasniegti. Sociālekonomiskās un politiskās vides pārmaiņas izvirza nepieciešamību aktualizēt nevalstisko organizāciju (turpmāk – NVO) un Ministru kabineta sadarbības mērķus un uzdevumus pilsoniskās līdzdalības jautājumos, kā arī precīzāk definēt abu sadarbības pušu tiesības un pienākumus, tāpēc Nevalstisko organizāciju un Ministru kabineta sadarbības memoranda īstenošanas padome (turpmāk – padome) 2012.gada 17.oktobra sēdē nolēma izveidot darba grupu, lai izstrādātu memoranda jauno redakciju, un lūdza Valsts kanceleju to virzīt iesniegšanai Ministru kabinetā |
| 2. | Pašreizējā situācija un problēmas | 2005.gadā apstiprinātajā memoranda tekstā ir iekļauti novecojuši sabiedrības līdzdalības un pilsoniskās sabiedrības attīstības jomas mērķi un uzdevumi, bet nav iekļauti pušu sadarbības principi un pušu pienākumi un nav precīzi raksturota memoranda īstenošanas uzraudzība. Tas kavē efektīvu memoranda īstenošanu un sabiedrības līdzdalības procesa pilnveidošanu Ministru kabineta lēmumu pieņemšanas procesā |
| 3. | Saistītie politikas ietekmes novērtējumi un pētījumi | Pētījums "Izvērtējums par nevalstisko organizāciju iesaistes mehānismiem Ministru kabineta lēmumu pieņemšanas procesā un priekšlikumu izstrāde šo mehānismu pilnveidei" (Valsts kanceleja, 2013) |
| 4. | Tiesiskā regulējuma mērķis un būtība | Jauns memoranda teksts aktualizēs sabiedrības līdzdalības Ministru kabineta lēmumu pieņemšanas procesā mērķus un uzdevumus, sasaistot tos ar aktuāliem politikas plānošanas dokumentiem un pastāvošo normatīvo regulējumu, precīzāk noteiks abu sadarbības pušu sadarbības principus un pienākumus, kā arī precizēs memoranda īstenošanas uzraudzību. Tas sekmēs jaunu organizāciju gatavību parakstīt memorandu, kā arī padomes kvalitatīvāku, efektīvāku, uz rezultātu sasniegšanu vērstu darbu. Jāņem vērā, ka saskaņā ar šīs anotācijas 3.punktā minēto pētījumu memorands ir būtisks sabiedrības līdzdalības instruments Ministru kabineta lēmumu pieņemšanas procesā |
| 5. | Projekta izstrādē iesaistītās institūcijas | Valsts kanceleja, Kultūras ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta (skat. VI sadaļu) |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Nevalstisko organizāciju biedri.Saskaņā ar Uzņēmumu reģistra datiem 2013.gada 4.jūlijā Latvijā reģistrētas 17 550 NVO |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Valsts pārvaldes iestāžu darbinieki |
| 3. | Tiesiskā regulējuma finansiālā ietekme | Nav |
| 4. | Tiesiskā regulējuma nefinansiālā ietekme | Ietekme uz pilsoniskās sabiedrības, līdzdalības, demokrātijas procesu turpmāko attīstību Latvijā. Tiek precizēti abu sadarbības pušu sadarbības principi un pienākumi |
| 5. | Administratīvās procedūras raksturojums | Projekts neskar administratīvās procedūras |
| 6. | Administratīvo izmaksu monetārs novērtējums | Projekts neietekmē administratīvās izmaksas |
| 7. | Cita informācija | Nav |

III sadaļa – projekts šo jomu neskar.

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Tiesību akta projekts ir saistīts ar Nevalstisko organizāciju un Ministru kabineta sadarbības memoranda īstenošanas padomes nolikuma projektu un jāizskata vienlaikus ar to |
| 2. | Cita informācija | Nav |

V sadaļa – projekts šo jomu neskar.

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Par projekta izstrādes uzsākšanu sabiedrība informēta 2012.gada 17.oktobrī, izsūtot e-pastu visām NVO, kas parakstījušas memorandu, kā arī ievietojot informāciju Ministru kabineta mājaslapā internetā. Informācija par projekta izstrādes uzsākšanu un darba grupas sastāvs, kā arī kontaktinformācija tika sniegta padomes sēdes protokolā |
| 2. | Sabiedrības līdzdalība projekta izstrādē  | Projekta izstrādi veica darba grupa, kuras sastāvā bija 8 NVO pārstāvji (R.Pīpiķe, Latvijas Pilsoniskā alianse; Āris Ādlers, Latvijas Lauku forums; Andris Gobiņš, Eiropas Kustība Latvijā; Kitija Bite, Latvijas Juristu apvienība; Gundega Berķe, Dzīvības koks; Inese Vaivare, Latvijas platforma attīstības sadarbībai; Lelde Eņģele, Latvijas Dabas fonds; Edgars Treibergs, Lauksaimnieku organizāciju sadarbības padome) un divi valsts pārvaldes pārstāvji (Gunta Freimane, Valsts kanceleja; Anita Grīnberga, Kultūras ministrija). NVO pārstāvjus deleģēja padome, veicot atlasi no nominētiem NVO pārstāvjiem. Projekts divas reizes tika apspriests padomes sēdē, pirms sēdes to izsūtot visām memorandu parakstījušajām NVO un ievietojot Ministru kabineta mājaslapā internetā. Informācija par projektu un tā apspriešanu padomē tika izplatīta *Twitter* kontā @līdzdalība, kā arī par to tika nosūtīta preses relīze pirms un pēc apspriešanas. NVO tika aicinātas ne tikai izteikt savu viedokli sēdē, bet arī sniegt priekšlikumus rakstiski. Saņemtie NVO priekšlikumi abas reizes vispirms tika diskutēti darba grupā, pēc tam arī padomes sēdē |
| 3. | Sabiedrības līdzdalības rezultāti  | Projekta iesniegšanu Ministru kabinetā atbalsta projekta izstrādes darba grupa, kuras sastāvā ir astoņi NVO pārstāvji (2013.gada 20.augusta sanāksmes lēmums), un padome (2013.gada 10.jūlija sēdes lēmums).Līdzdalības procesā NVO priekšlikumi tika diskutēti un tika panākta vienošanās par juridiskajai tehnikai atbilstošu formulējumu iekļaušanu memoranda tekstā, ieviešot tajā NVO priekšlikumus pēc būtības, vai arī NVO priekšlikumi tika ieviesti otrā ar memorandu saistītā dokumentā – Ministru kabineta noteikumu projektā "Nevalstisko organizāciju un Ministru kabineta sadarbības memoranda īstenošanas padomes nolikums" |
| 4. | Saeimas un ekspertu līdzdalība | Netika uzaicināti |
| 5. | Cita informācija | Papildus jau minētajiem sabiedrības līdzdalības pasākumiem projekts sešas nedēļas pirms iesniegšanas Ministru kabinetā tika publicēts kā diskusiju dokuments Ministru kabineta mājaslapā internetā sadaļā "Sabiedrības līdzdalība" (atbilstoši Ministru kabineta 2009.gada 25.augusta noteikumiem Nr.970 "Sabiedrības līdzdalības kārtība attīstības plānošanas procesā") |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabinets, ministrijas, Valsts kanceleja |
| 2. | Projekta izpildes ietekme uz pārvaldes funkcijām  | Nav |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav |
| 6. | Cita informācija | Nav |

Ministru prezidents Valdis Dombrovskis

Vizē:

Valsts kancelejas direktore Elita Dreimane

2013.12.16. 20:04

879

G.Freimane

67082929; gunta.freimane@mk.gov.lv